b'\n_START_ARTICLE_\nPur \xc8\x99i simplu dragoste\n_START_SECTION_\nPovestea\n_START_PARAGRAPH_\nFilmul \xc3\xaencepe cu vocea lui David (Hugh Grant) care dezv\xc4\x83luie c\xc4\x83 ori de c\xc3\xa2te ori este sumbru \xc3\xaen ceea ce prive\xc8\x99te starea lumii se g\xc3\xa2nde\xc8\x99te la terminalul sosiri de la Aeroportul Heathrow, unde dragostea pur\xc4\x83 necomplicat\xc4\x83 se simte atunci c\xc3\xa2nd prieteni \xc8\x99i familii \xc3\xaei \xc3\xaent\xc3\xa2mpin\xc4\x83 pe cei dragi nou sosi\xc8\x9bi. Vocea lui David spune \xc8\x99i c\xc4\x83 toate mesajele l\xc4\x83sate de oamenii care au murit \xc3\xaen avioanele pr\xc4\x83bu\xc8\x99ite pe 11 septembrie au fost mesaje de dragoste \xc8\x99i nu de ur\xc4\x83. Filmul prezint\xc4\x83 apoi pove\xc8\x99tile de dragoste a mai multor oameni:\n_START_SECTION_\nBilly Mack \xc8\x99i Joe\n_START_PARAGRAPH_\nCu ajutorul managerului s\xc4\x83u dintotdeauna Joe (Gregor Fisher), Billy Mack (Bill Nighy), legend\xc4\x83 rock and roll aflat\xc4\x83 \xc3\xaen curs de \xc3\xaemb\xc4\x83tr\xc3\xa2nire, \xc3\xaenregistreaz\xc4\x83 o varia\xc8\x9bie a unei melodii de Cr\xc4\x83ciun lansat\xc4\x83 de The Troggs, melodia clasic\xc4\x83 \xe2\x80\x9eLove Is All Around\xe2\x80\x9d. De\xc8\x99i este de p\xc4\x83rere c\xc4\x83 \xc3\xaenregistrarea este teribil\xc4\x83, Mack ajut\xc4\x83 la lansarea ei, \xc3\xaen speran\xc8\x9ba c\xc4\x83 va deveni prima melodie de Cr\xc4\x83ciun din Marea Britanie. \xc3\x8en emisiuni de televiziune \xc8\x99i radio le spune copiilor s\xc4\x83 nu-\xc8\x99i cumpere droguri, dimpotriv\xc4\x83 s\xc4\x83 c\xc3\xa2nte \xc8\x99i s\xc4\x83 ajung\xc4\x83 vedete: astfel vor primi droguri gratis. El mai promite c\xc4\x83 dac\xc4\x83 va ie\xc8\x99i pe locul 1 va c\xc3\xa2nta gol pe scen\xc4\x83. C\xc3\xa2ntecul ajunge \xc3\xaen cele din urm\xc4\x83 num\xc4\x83rul unu de Cr\xc4\x83ciun \xc8\x99i dup\xc4\x83 celebrarea scurt\xc4\x83 a victoriei sale la o petrecere g\xc4\x83zduit\xc4\x83 de Sir Elton John, Billy Joe recunoa\xc8\x99te c\xc4\x83 Joe este dragostea vie\xc8\x9bii sale \xc8\x99i \xc3\xaei propune acestuia s\xc4\x83 s\xc4\x83rb\xc4\x83toreasc\xc4\x83 \xc3\xaempreun\xc4\x83 Cr\xc4\x83ciunul \xc3\xaemb\xc4\x83t\xc3\xa2ndu-se \xc8\x99i vizion\xc3\xa2nd porno\xc8\x99aguri. \xc8\x98i datorit\xc4\x83 transmiterii concertului cu Billy dezbr\xc4\x83cat pe monitoarele din aeroport, Sam reu\xc8\x99e\xc8\x99te s\xc4\x83 scape de gardieni \xc8\x99i s\xc4\x83 vorbeasc\xc4\x83 cu Joanna.\n_START_SECTION_\nJuliet, Peter \xc8\x99i Mark\n_START_PARAGRAPH_\nJuliet (Keira Knightley) \xc8\x99i Peter (Chiwetel Ejiofor) se c\xc4\x83s\xc4\x83toresc \xc3\xaentr-o ceremonie orchestrat\xc4\x83 \xc8\x99i filmat\xc4\x83 de Mark (Andrew Lincoln), cel mai bun prieten al lui Peter \xc8\x99i cavaler de onoare. Mark o evit\xc4\x83 mereu pe Juliet \xc8\x99i aceasta crede c\xc4\x83 este sup\xc4\x83rat c\xc4\x83 i-a furat cel mai bun prieten. Dar c\xc3\xa2nd vede caseta pe care a filmat-o la nunt\xc4\x83, Juliet realizeaz\xc4\x83 c\xc4\x83 Mark e \xc3\xaendr\xc4\x83gostit de ea, de\xc8\x99i el nu a vorbit niciodat\xc4\x83 cu ea. \xc3\x8en cele din urm\xc4\x83, Mark, de Cr\xc4\x83ciun, sun\xc4\x83 la u\xc8\x99a celor doi \xc8\x99i r\xc4\x83spunde Juliet. Peter o \xc3\xaentreab\xc4\x83 cine e la u\xc8\x99\xc4\x83, dar Mark ridic\xc4\x83 o pancart\xc4\x83 pe care scrie:Spune-i c\xc4\x83 sunt colind\xc4\x83tori. Mute\xc8\x99te, prin mai multe pancarte, \xc3\xaei m\xc4\x83rturise\xc8\x99te c\xc4\x83 o iube\xc8\x99te. Juliet \xc3\xael r\xc4\x83spl\xc4\x83te\xc8\x99te cu un s\xc4\x83rut \xc8\x99i apoi fuge \xc3\xaen cas\xc4\x83.\n_START_SECTION_\nJamie \xc8\x99i Aur\xc3\xa9lia\n_START_PARAGRAPH_\nScriitorul Jamie (Colin Firth) apare pentru prima dat\xc4\x83 c\xc3\xa2nd se preg\xc4\x83te\xc8\x99te pentru a participa la nunta lui Peter \xc8\x99i Julieta. Prietena sa (Sienna Guillory) rateaz\xc4\x83 ceremonia pentru a se culca cu fratele s\xc4\x83u. M\xc4\x83cinat de acest lucru, Jamie se retrage \xc3\xaen cabana sa din Fran\xc8\x9ba, unde o \xc3\xaent\xc3\xa2lne\xc8\x99te pe menajera sa portughez\xc4\x83 Aur\xc3\xa9lia (L\xc3\xbacia Moniz), care vorbe\xc8\x99te doar limba ei matern\xc4\x83. Apare o atrac\xc8\x9bie instantanee \xc3\xaentre cei doi. C\xc3\xa2nd Jamie se \xc3\xaentoarce \xc3\xaen Anglia, \xc3\xae\xc8\x99i d\xc4\x83 seama c\xc4\x83 este \xc3\xaendr\xc4\x83gostit de Aur\xc3\xa9lia. \xc3\x8en urm\xc4\x83toarele zile, Jamie \xc3\xaenva\xc8\x9b\xc4\x83 portughez\xc4\x83 \xc8\x99i se duce \xc3\xaenapoi s\xc4\x83 o cear\xc4\x83 de c\xc4\x83s\xc4\x83torie. C\xc3\xa2nd ea spune da, \xc3\xaei dezv\xc4\x83luie faptul c\xc4\x83 \xc8\x99i ea a fost ocupat\xc4\x83 cu \xc3\xaenv\xc4\x83\xc8\x9barea limbii engleze pentru a comunica cu Jamie.\n_START_SECTION_\nHarry, Karen \xc8\x99i Mia\n_START_PARAGRAPH_\nHarry (Alan Rickman) este directorul unei agen\xc8\x9bii de design; Mia (Heike Makatsch) este noua sa secretar\xc4\x83. De Cr\xc4\x83ciun, el \xc3\xaei cump\xc4\x83r\xc4\x83 un colier scump de la v\xc3\xa2nz\xc4\x83torul de bijuterii Rufus (Rowan Atkinson), care are o metod\xc4\x83 minu\xc8\x9bioas\xc4\x83 de \xc3\xaempachetare a cadourilor \xc3\xaen timp ce Harry devine tot mai nervos de fric\xc4\x83 s\xc4\x83 nu fie prins de so\xc8\x9bia sa, Karen (Emma Thompson), care se afla prin magazin. \xc3\x8entre timp, Karen este ocupat\xc4\x83 cu copiii lor, Daisy (Lulu Popplewell) \xc8\x99i Bernard (William Wadham), care trebuie s\xc4\x83 interpreteze la \xc8\x99coal\xc4\x83 \xc3\xaen sceneta Na\xc8\x99terea Domnului. Ea \xc3\xaei spune despre temerile sale (\xc3\xaen ceea ce prive\xc8\x99te infidelitatea lui Harry) fratelui ei David (Hugh Grant), care tocmai a devenit prim-ministru al Regatului Unit, \xc8\x99i prietenului ei, Daniel (Liam Neeson), c\xc4\x83ruia tocmai i-a murit so\xc8\x9bia. Karen descoper\xc4\x83 colierul \xc3\xaen buzunarul hainei lui Harry \xc8\x99i ini\xc8\x9bial presupune c\xc4\x83 este un cadou pentru ea. Dar dup\xc4\x83 ce acesta \xc3\xaei ofer\xc4\x83 un CD, \xc3\xae\xc8\x99i d\xc4\x83 seama care este adev\xc4\x83rul dar nu spune nimic. Mai t\xc3\xa2rziu ea \xc3\xaei spune lui Harry c\xc4\x83 a aflat despre colier \xc8\x99i sper\xc4\x83 c\xc4\x83 este vorba doar de colier \xc8\x99i nu de colier \xc8\x99i sex. Harry \xc3\xae\xc8\x99i recunoa\xc8\x99te prostia \xc8\x99i o roag\xc4\x83 s\xc4\x83-l ierte.\n_START_SECTION_\nDavid \xc8\x99i Natalie\n_START_PARAGRAPH_\nDavid (Hugh Grant) este fratele lui Karen. El a fost ales recent \xc3\xaen func\xc8\x9bia de prim-ministru al Regatului Unit. David este t\xc3\xa2n\xc4\x83r, frumos \xc8\x99i singur. Natalie (Martine McCutcheon) este noul membru junior al personalului prim-ministrului de la 10 Downing Street \xc8\x99i serve\xc8\x99te \xc3\xaen mod regulat ceaiul \xc8\x99i biscui\xc8\x9bi. Ceva pare s\xc4\x83 se aprind\xc4\x83 \xc3\xaentre ei. David intr\xc4\x83 \xc3\xaen birou pentru a-l vedea pe pre\xc8\x99edintele SUA (Billy Bob Thornton) cum \xc3\xaencerc\xc4\x83 s-o seduc\xc4\x83 pe Natalie. Acest lucru \xc3\xael inspir\xc4\x83 s\xc4\x83 ia o pozi\xc8\x9bie \xc3\xaempotriva politicii agresive a pre\xc8\x99edintelui american. Consider\xc3\xa2nd c\xc4\x83 rela\xc8\x9bia lui cu Natalie a devenit tensionat\xc4\x83, David cere ca ea s\xc4\x83 fie transferat\xc4\x83, dar mai t\xc3\xa2rziu, dup\xc4\x83 ce prime\xc8\x99te o felicitare de Cr\xc4\x83ciun de la Natalie se decide s\xc4\x83-i fac\xc4\x83 o declara\xc8\x9bie de dragoste. El o g\xc4\x83se\xc8\x99te \xc3\xaen cele din urm\xc4\x83 pe Natalie \xc3\xaempreun\xc4\x83 cu familia ei pe punctul de a pleca la \xc8\x99coala unde se va juca scena Na\xc8\x99terii. \xc3\x8ei duce familia la \xc8\x99coal\xc4\x83, dar aici se \xc3\xaent\xc3\xa2lne\xc8\x99te cu sora sa, Karen \xc8\x99i cu copii ei care joac\xc4\x83 \xc3\xaen aceia\xc8\x99i scen\xc4\x83 a Na\xc8\x99terii. Ca s\xc4\x83 nu fie v\xc4\x83zu\xc8\x9bi de lume, prim-ministrul \xc8\x99i Natalie se ascund \xc3\xaen spatele scenei, dar la sf\xc3\xa2r\xc8\x99it cortina cade \xc8\x99i toat\xc4\x83 lumea \xc3\xaei vede s\xc4\x83rut\xc3\xa2ndu-se. Prim-ministrul exclam\xc4\x83: Oh, se pare c\xc4\x83 \xc3\xaent\xc3\xa2lnirea noastr\xc4\x83 nu va mai fi a\xc8\x99a de secret\xc4\x83 \xc3\xaen cele din urm\xc4\x83 \xc3\xaen timp ce oamenii din sal\xc4\x83 le fac poze.\n_START_SECTION_\nDaniel, Sam, Joanna \xc8\x99i Carol\n_START_PARAGRAPH_\nDaniel (Liam Neeson), prietenul lui Karen, \xc8\x99i fiul s\xc4\x83u vitreg Sam (Thomas Sangster) trebuie s\xc4\x83 se descurce singuri, dup\xc4\x83 moartea dureroas\xc4\x83 a so\xc8\x9biei \xc8\x99i mamei lor. Sam s-a \xc3\xaendr\xc4\x83gostit de colega sa de clas\xc4\x83, afroamericana Joanna (Olivia Olson), \xc8\x99i, dup\xc4\x83 mai multe discu\xc8\x9bii cu tat\xc4\x83l s\xc4\x83u vitreg, decide s\xc4\x83 \xc3\xaenve\xc8\x9be s\xc4\x83 c\xc3\xa2nte la tobe pentru a putea s-o \xc3\xaenso\xc8\x9beasc\xc4\x83 \xc3\xaen finala mare a concursului \xc8\x99colar de Cr\xc4\x83ciun (acela\xc8\x99i concert la care se afl\xc4\x83 \xc8\x99i nepotul lui Natalie \xc8\x99i copiii lui Karen \xc8\x99i Harry). Dup\xc4\x83 ce Sam simte c\xc4\x83 \xc8\x99i-a ratat \xc8\x99ansa de a o impresiona pe Joanna, Daniel \xc3\xael convinge pe Sam c\xc4\x83 trebuie s-o prind\xc4\x83 pe Joanna la aeroport \xc3\xaen drumul ei \xc3\xaenapoi \xc3\xaen SUA ca s\xc4\x83-i spun\xc4\x83 ce simte pentru ea, ca nu cumva s\xc4\x83 regrete toat\xc4\x83 via\xc8\x9ba c\xc4\x83 nu f\xc4\x83cut acest lucru. \xc3\x8entre timp, Daniel, c\xc4\x83ruia \xc3\xaei pl\xc4\x83cea foarte mult supermodelul Claudia Schiffer, o \xc3\xaent\xc3\xa2lne\xc8\x99te la aeroport pe Carol (Claudia Schiffer), mama unei alte colegi de \xc8\x99coal\xc4\x83 a lui Sam.\n_START_SECTION_\nSarah, Karl \xc8\x99i Michael\n_START_PARAGRAPH_\nSarah (Laura Linney) apare pentru prima dat\xc4\x83 la nunta lui Peter \xc8\x99i Julieta, st\xc3\xa2nd l\xc3\xa2ng\xc4\x83 prietenul ei Jamie. Afl\xc4\x83m c\xc4\x83 ea lucreaz\xc4\x83 la compania de design a lui Harry, unde ea este \xc3\xaendr\xc4\x83gostit\xc4\x83 de ani de zile de directorul de crea\xc8\x9bie, Karl (Rodrigo Santoro). O \xc3\xaent\xc3\xa2lnire romantic\xc4\x83 \xc3\xaentre Karl \xc8\x99i Sarah este \xc3\xaentrerupt\xc4\x83 de telefoanele date de fratele ei, Michael (Michael Fitzgerald), care este bolnav mintal. Datorit\xc4\x83 acestuia lucru, rela\xc8\x9bia dintre cei doi se sf\xc3\xa2r\xc8\x99e\xc8\x99te. \xc3\x8en ajunul Cr\xc4\x83ciunului, Sarah \xc3\xael viziteaz\xc4\x83 pe fratele ei \xc3\xaen institu\xc8\x9bia \xc3\xaen care este internat, purt\xc3\xa2nd o e\xc8\x99arf\xc4\x83 \xc3\xaen timp ce el o \xc3\xaembr\xc4\x83\xc8\x9bi\xc8\x99eaz\xc4\x83.\n_START_SECTION_\nColin, Tony, Stacey, Jeannie, Carol-Anne, Harriet \xc8\x99i Carla\n_START_PARAGRAPH_\nDup\xc4\x83 ce \xc3\xaencearc\xc4\x83 f\xc4\x83r\xc4\x83 succes s\xc4\x83 curteze diferite englezoaice, inclusiv pe Nancy la nunta lui Juliet \xc8\x99i Peter, Colin Frissell (Kris Marshall) \xc3\xael informeaz\xc4\x83 pe prietenul s\xc4\x83u Tony (Abdul Salis) c\xc4\x83 are de g\xc3\xa2nd s\xc4\x83 plece \xc3\xaen SUA pentru a-\xc8\x99i g\xc4\x83si adev\xc4\x83rata dragoste acolo, convins fiind c\xc4\x83 \xc3\xaen fiecare bar american sunt fete dr\xc4\x83gu\xc8\x9be care se dau \xc3\xaen v\xc3\xa2nd dup\xc4\x83 b\xc4\x83ie\xc8\x9bi cu accent britanic. Dup\xc4\x83 ce ajunge \xc3\xaen Milwaukee, Wisconsin, Colin se \xc3\xaent\xc3\xa2lne\xc8\x99te \xc3\xaentr-un bar cu Stacey (Ivana Milicevic), Jeannie (January Jones) \xc8\x99i cu Carol-Anne (Elisha Cuthbert), trei femei foarte atractive, care \xc3\xael plac pe Colin \xc8\x99i-l invit\xc4\x83 s\xc4\x83 stea cu ele \xc3\xaen casa lor, unde se va \xc3\xaent\xc3\xa2lni \xc8\x99i cu colega lor, Harriet (Shannon Elizabeth).\n_START_SECTION_\nJohn \xc8\x99i Judy\n_START_PARAGRAPH_\nJohn (Martin Freeman) \xc8\x99i Judy (Joanna Page) se \xc3\xaent\xc3\xa2lnesc \xc3\xaen calitate de dubluri pentru scenele de sex dintr-un film \xc3\xaen care Tony este asistent de produc\xc8\x9bie. John \xc3\xaei spune lui Judy c\xc4\x83 \xe2\x80\x9eeste bine s\xc4\x83 aib\xc4\x83 pe cineva cu care s\xc4\x83 poat\xc4\x83 doar s\xc4\x83 vorbeasc\xc4\x83\xe2\x80\x9d. De\xc8\x99i cei doi se simt confortabil unul cu cel\xc4\x83lalt \xc3\xaen timp ce sunt dezbr\xc4\x83ca\xc8\x9bi \xc8\x99i simuleaz\xc4\x83 acte sexuale pentru film, ei sunt timizi \xc8\x99i foarte aten\xc8\x9bi atunci c\xc3\xa2nd trebuie s\xc4\x83 aib\xc4\x83 o rela\xc8\x9bie sentimental\xc4\x83. \xc3\x8en cele din urm\xc4\x83 ei se duc la spectacolul de la \xc8\x99coal\xc4\x83 (acela\xc8\x99i spectacol la care se duc David \xc8\x99i Natalie, Harry \xc8\x99i Karen, Daniel \xc8\x99i Sam, etc) \xc3\xaempreun\xc4\x83 cu fratele lui John.\n_START_SECTION_\nRufus\n_START_PARAGRAPH_\nRufus este un personaj minor, dar semnificativ, interpretat de c\xc4\x83tre Rowan Atkinson. El este un v\xc3\xa2nz\xc4\x83tor de bijuterii a c\xc4\x83rui aten\xc8\x9bie obsesiv\xc4\x83 \xc3\xaen ceea ce prive\xc8\x99te ambalarea cadourilor face ca Harry s\xc4\x83 fie aproape prins de c\xc4\x83tre so\xc8\x9bia Karen \xc3\xaen momentul c\xc3\xa2nd \xc3\xaei cump\xc4\x83r\xc4\x83 un colier lui Mia. De asemenea, el distrage aten\xc8\x9bia personalului de la aeroport ceea ce face ca Sam s\xc4\x83 se strecoare pentru a o vedea pe Joanna.\n_START_SECTION_\nEpilog\n_START_PARAGRAPH_\n\xc3\x8en epilog, o lun\xc4\x83 mai t\xc3\xa2rziu, personajele filmului sunt v\xc4\x83zute a fi pur \xc8\x99i simplu \xc3\xaen rela\xc8\x9bii de dragoste. Cu toate acestea, dou\xc4\x83 dintre aceste rela\xc8\x9bii nu sunt romantice - cea dintre starul rock Billy Mack \xc8\x99i managerul s\xc4\x83u Joe \xc8\x99i cea dintre de mult suferinda Sarah \xc8\x99i Michael, fratele ei cu probleme mintale. Billy sose\xc8\x99te \xc3\xaenso\xc8\x9bit de un grup de superbe admiratoare pentru a-l \xc3\xaent\xc3\xa2mpina pe Joe, scen\xc4\x83 care indic\xc4\x83 faptul c\xc4\x83 revenirea lui a r\xc4\x83mas un mare succes. Julieta, Peter \xc8\x99i Mark vin la aeroport c\xc4\x83 s\xc4\x83-i \xc3\xaent\xc3\xa2mpine pe Jamie \xc8\x99i pe mireasa lui, Aurelia, scen\xc4\x83 din care reiese c\xc4\x83 cei doi s-au c\xc4\x83s\xc4\x83torit \xc3\xaentre timp, dar \xc8\x99i c\xc4\x83 Mark \xc3\xaenva\xc8\x9b\xc4\x83 cum s\xc4\x83 se comporte c\xc3\xa2t mai bine \xc3\xaentr-un triunghi romantic. Karen \xc8\x99i copiii \xc3\xael \xc3\xaent\xc3\xa2mpin\xc4\x83 pe Harry, scen\xc4\x83 din care reiese c\xc4\x83 rela\xc8\x9bia lor a supravie\xc8\x9buit \xc8\x99i c\xc4\x83 s-au \xc3\xaemp\xc4\x83cat. Sam o \xc3\xaent\xc3\xa2mpin\xc4\x83 pe Joanna care s-a re\xc3\xaentors cu mama ei din Statele Unite, scen\xc4\x83 din care reiese c\xc4\x83 tat\xc4\x83l lui Sam, Daniel, este al\xc4\x83turi de Carol, noua sa iubit\xc4\x83. John \xc8\x99i Judy fug spre Tony, care este acolo pentru a se \xc3\xaent\xc3\xa2lni cu Colin care se re\xc3\xaentoarce din SUA, reiese c\xc4\x83 John \xc8\x99i Judy s-au c\xc4\x83s\xc4\x83torit \xc8\x99i sunt \xc3\xaen luna de miere. Colin revine cu superba Harriet; \xc3\xaen timp ce sora mai mic\xc4\x83 a lui Harriet, Carla (Denise Richards) \xc8\x99i cu Tony se \xc3\xaendr\xc4\x83gostesc unul de altul la prima vedere. Natalie este v\xc4\x83zut\xc4\x83 cum sare \xc3\xaen bra\xc8\x9bele lui David de fa\xc8\x9b\xc4\x83 cu presa, indic\xc3\xa2nd faptul c\xc4\x83 rela\xc8\x9bia lor este acum public\xc4\x83. Aceste scene se \xc3\xaempart \xc3\xaen zeci de imagini live cu sosiri reale la aeroportul Heathrow, \xc3\xaembr\xc4\x83\xc8\x9bi\xc8\x99\xc4\x83ri emo\xc8\x9bionante care \xc3\xaempart ecranul \xc8\x99i formeaz\xc4\x83 \xc3\xaen cele din urm\xc4\x83 o inim\xc4\x83 ca \xc3\xaen piesa God Only Knows interpretat\xc4\x83 de Beach Boys.'